danlind as Arkiv - LINDSblog
Tag: danlind as
LINDS AS er en handelsvirksomhed
LINDS AS er en 100% dansk ejet handelsvirksomhed, der primært beskæftiger sig med handelsvarer til landbrug, hushold og mindre erhvervsdrivende. Med mere end 30.000 varenumre har LINDS et bredt og alsidigt produktsortiment, der spænder lige fra fodertilskud og såsæd over til beklædning, el-artikler, kontorartikler, dagligvarer til husholdningen og mobiltelefoni.
I dag har LINDS en salgsstyrke på 32 sælgere, der besøger kunder i alle dele af Danmark. Vi tilbyder individuel kunde-servicering og alle kunder tilbydes personlige kundebesøg samt mulighed for at handle direkte via internettet. LINDS domicil ligger i Vildbjerg mellem Herning og Holstebro. Herfra foregår alt distribution med egne lastbiler – direkte til kundernes døre.
LINDS er en del af Lind-koncernen, der blev grundlagt i 1928, hvor Gustav Lind senior fik den idé at fremstille varer af høj kvalitet og sælge dem direkte til forbrugerne. Det første produkt var sæbe, der bestod af kokosolie og lud, som Gustav Lind, hans hustru Anna og broderen Ejnar rørte sammen og pressede til sæbe i en stald om natten. Om dagen skulle sæben sælges og det blev den via besøg hos husholdninger og bedrifter, og i den forbindelse var det naturligt at tage andre varer med. Dette blev startskuddet på den specielle lindske salgsform, som snart blev populær. Gustav Lind begyndte at ansætte folk og virksomheden voksede. Fem år efter grundlæggelsen havde virksomheden 12 ansatte og Gustav Lind formåede til stadighed at inddrage nye varer både i handel og produktion. Han investerede tillige i forskning og produktudvikling og som en følge heraf var virksomheden blandt de første til at producere syntetiske vaskemidler omkring 1950. Siden hen er virksomheden vokset støt og Lind-koncernen beskæftiger i dag ca. 280 medarbejdere og omsætter for omkring 700 mio. kr. årligt.
Lind-koncernen består i dag af moderselskabet lind holding aps med tre datterselskaber
LINDS AS, der sælger varer inden for agro, hushold og hygiejne.
danlind as, der er Skandinaviens største producent af vaskepulver og specialist i fremstilling af vaske- og rengøringstabletter.
Linie Kemi A/S, der sælger nicheprodukter inden for: rengørings- og affedtningsmidler, køle/smøremidler, natur- og miljøvedligehold, optøningsmidler, beskyttelsesprodukter, berøringsfri artikler, aerosoler samt tilbehør.
Af tilhørende forretningsområder kan nævnes:
LINDSmobil, der sælger mobilabonnementer, datakort (simkort til maskiner), mobiltelefoni, mobilt bredbånd, mobiltelefoner og smartphones.
Udgivet i 18. september 2013 28. november 2013 Kategorier LINDS ASTags danlind as, LINDS AS, LINDSmobil, Linie Kemi A/SSkriv kommentar til LINDS AS er en handelsvirksomhed